
ప్రముఖ ఐటీ దిగ్గజం కాగ్నిజెంట్లో దేశవ్యాప్తంగా 30వేల మంది, తెలుగురాష్ట్రాల ఉమ్మడి రాజధాని హైదరాబాద్లో నాలుగు వేల మంది ఉద్యోగులు రోడ్డున పడనుండడం విషాదకరం. దశాబ్దం క్రితం అమెరికాతో ప్రారంభమై ప్రపంచవ్యాప్తంగా బ్యాంకులు వరుసగా దివాళా తీస్తుండడంతో, వాటితో ముడిపడిన ఐటీరంగం కూడా అతలాకుతలమైంది. ఆనాడు లక్షలాది ఐటీ ఉద్యోగులు రోడ్డున పడిన పీడకల నుంచి ఇప్పుడిప్పుడే కోలుకుంటున్నారు. ఇలాంటి సందర్భంలో హెచ్ 1 బీ వీసాలపై అమెరికా అధ్యక్షుడు ట్రంప్ విధించిన కఠిన ఆంక్షలతో భారతీయులు భారీస్థాయిలో ఉద్యోగాలు కోల్పోతుండడం శోచనీయం. గతంలో ఆర్థిక మాంద్యం కారణంగా ప్రాజెక్టులు లేక ఉద్యోగాలు కోల్పోతే, ఇప్పుడు ప్రాజెక్టులు ఉండి, ఐటీ కంపెనీలు వందల కోట్ల లాభాల్లో నడుస్తున్నప్పటికీ అమెరికా అధ్యక్షుడి వివక్షపూరిత విధానాల వల్ల ఐటీ ఉద్యోగులకు కష్టాలు ప్రారంభమయ్యాయి. కాగ్నిజెంట్ కంపెనీ వందల కోట్ల డాలర్ల లాభాల్లో నడుస్తున్పప్పటికీ, ట్రంప్ ఒత్తిడితో అమెరికన్లకు ఉద్యోగాలు కల్పించేందుకు తక్కువ జీతాలపై పనిచేస్తున్న భారతీయ ఐటీ ఉద్యోగుల జీవనోపాధికి గండికొట్టడం అన్యాయం. ఇదే బాటలో భారతీయ ఐటీ దిగ్గజాలు ఇన్ఫోసిస్, టెక్ మహీంద్రా, విప్రో వంటివి స్వదేశీ ఉద్యోగులను తొలగించి అమెరికన్ ఉద్యోగులకు ఉపాధి కల్పించేందుకు సిద్ధపడటం దారుణం. కేంద్ర, రాష్ట్ర ప్రభుత్వాలు జోక్యం చేసుకొని ఇక్కడ కార్యకలాపాలు నడుపుతున్న అమెరికన్ ఐటీ దిగ్గజాల మాట ఎలా ఉన్నా, కనీసం భారతీయ ఐటీ కంపెనీల్లోనైనా ఉద్యోగులను తొలగించే చర్యలను నియంత్రించాల్సిన అవసరం ఉంది. కంపెనీల తప్పుడు విధానాలను ప్రభుత్వాలు కట్టడి చేయవలసిన అవసరం ఉంది.- జి. దివాకర్, గచ్చిబౌలి, హైదరాబాద్

pramukha it diggajam kagnijentlo desavyaaptamgaa 30vela mandi, teluguraashtraala ummadi rajadhani hyderabadlo naalugu vela mandi udyogulu rodduna padanundadam vishaadakaram. dasabdam kritam americatho praarambhamai prapanchavyaaptamgaa byaankulu varusagaa divala teestundadamto, vaatitho mudipadina iteerangam kuudaa atalaakutalamaindi. aanaadu lakshalaadi it udyogulu rodduna padina peedakala nunchi ippudippude kolukuntunnaru. ilanti sandarbhamlo hehch 1 bee veesaalapai america adhyakshudu trump vidhinchina kathina aankshalato bhaaratheeyulu bhaariisthaayilo udyogaalu kolpotundadam shochaneeyam. gatamlo aardhika maandyam kaaranamgaa praajektulu leka udyogaalu kolpothe, ippudu praajektulu undi, it companylu vandala kotla laabhaallo nadustunnappatiki america adhyakshudi vivakshapurita vidhaanaala valla it udyogulaku kashtaalu praarambhamayyaayi. cognigent company vandala kotla dalarla laabhaallo nadustunpappatiki, trump ottidito americanlaku udyogaalu kalpinchenduku takkuva jeetaalapai panichestunna bhaarateeya it udyogula jeevanopaadhiki gandikottadam anyayam. ide baatalo bhaarateeya it diggajaalu infosis, tec mahindra, vipro vantivi swadeshee udyogulanu tolaginchi american udyogulaku upaadhi kalpinchenduku siddhapadatam daarunam. kendra, rashtra prabhutvaalu jokyam chesukoni ikkada kaaryakalaapaalu naduputunna american it diggajaala maata ela unna, kaneesam bhaarateeya it companyllonaina udyogulanu tolaginche charyalanu niyantrinchaalsina avasaram undi. companyla tappudu vidhaanaalanu prabhutvaalu kattadi cheyavalasina avasaram undi.- ji. divakar, gachibouli, hyderabad